
Serviciul Impozite și Taxe Locale, Încasări și Urmărire – 
Compartiment urmărire contracte
Nr. 12941  din  20.11.2024 


Raport de specialitate
privind mentinerea contractului de închiriere nr. 6838/30.06.2021 pentru imobilul (teren și construcție) cu o suprafață de 1156 mp. situat pe str. Eroilor, nr. 9, Marghita, încheiat între Municipiul Marghita- în calitate de proprietar și SC Magic Fitness Center S.R.L. - în calitate de chiriaș


În baza prevederilor art. 129 din OUG nr. 57/2019 privind Codul administrativ consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice, inclusiv cele privind administrarea domeniului public şi privat al comunei, oraşului sau municipiului.
Prin prezentul se ia act de Referatul de aprobare al primarului Municipiului Marghita nr. 12804 din data de 18.11.2024 pentru inițierea unui proiect de hotărâre în vederea menținerii contractului de închiriere nr. 6838/30.06.2021 pentru imobilul (teren și construcție) cu o suprafață de 1156 mp. situat pe str. Eroilor, nr. 9, Marghita, încheiat între Municipiul Marghita- în calitate de proprietar și SC Magic Fitness Center S.R.L. - în calitate de chiriaș. 
Contractul de închiriere nr. 6838/30.06.2021, încheiat între Municipiul Marghita – în calitate de proprietar și MAGIC FITNESS CENTER S.R.L. – în calitate de chiriaș, în baza Hotărârii Consiliului Local nr. 63/12.04.2021, precum și a Hotărârii Consiliului Local           nr. 102/31.05.2024 privind prelungirea contractului de închiriere pe o perioadă de 10 ani, are ca obiect imobilul – teren cu construcție, având o suprafață totală de 1156 mp., din care construcție în suprafață de 632 mp., identificat prin nr. cad. 105157 înscris în CF nr. 105157, situat în Marghita, str. Eroilor, nr. 9, jud. Bihor, aflat pe domeniul privat al Municipiului Marghita. Scopul în vederea căruia a fost închiriat imobilul este amenajarea unui Centru fitness (săli de fitness și culturism și spații anexe), având ca destinație desfășurarea unor activități sportive (fitness, culturism, aerobic, etc.) și complementare acestora. 
Prin Notificarea nr. 11595 din 22.10.2024 adresată administratorului SC Magic Fitness Center S.R.L., Municipiul Marghita, prevalându-se de prevederile art. 6 cap. IV din Contractul de închirere nr. 6838 din 30.06.2021, anume: ,,în cazul în care întârzierele la plata redevenței lunare depășește 3 luni, proprietarul poate să procedeze la rezilierea încheierii, fără a fi necesară intervenția instanțelor judecătorești și luarea măsurilor pentru eliberarea pe cale administrativă și amiabilă a imobilului ”, precum și de art. 9 din Cap. VI al contractului ,,în cazul întârzierii la plata redevenței lunare mai mult de 3 luni, dă dreptul proprietarului la rezilierea  unilaterală a contractului de închiriere”, și invocând restanța la plata chiriei pe ultimele 4 luni, anunță rezilierea unilaterală a contractului și solicită eliberarea spațiului în termenul de 30 de zile. 
Prin adresa înregistrată sub nr. 1/5229 din 15.11.2024 chiriașul S.C. MAGIC FITNESS CENTER S.R.L. solicită Consiliului Local al Municipiului Marghita menținerea  contractului de închiriere așa cum a fost aprobat prin HCL nr. 102/31.05.2022, motivând întârzierea plății chiriei de un concurs de situații obiective, de faptul că acest incident nu este unul repetabil.
          	La art. 7 lit. d) din cap. V Drepturile părților din contract se prevede dreptul proprietarului ,,la reținerea contravalorii chiriei din garanția de bună execuție în cazul neplății la termen a chiriei precum și în cazul încălcării prevederilor referitoare la neîndeplinirea obligațiilor contractuale de către titularul dreptului de închirere. Titularul dreptului de închiriere este obligat să întregească garanția”, așa cum este prevăzut în Caietul de sarcini – ce cuprinde condițiile impuse de către autoritatea contranctantă pentru  procedura de licitație, în vederea închirierii imobilului.
           Menționăm că la momentul semnării contractului de închiriere a fost depusă garanția în valoare de 6.000 lei, respectiv contravaloarea a două luni de chirie, garanție care până la această dată nu a fost nevoie a fi reîntregită. 
	 Conform Obligației de plată chiriașul nu are restanțe la plata chiriei, nu figurează cu debite privind taxele și impozitele locale, respectiv nu se află în procedura de dizolvare ori lichidare. 
	Pe considerentele enumerate mai sus, propun analizarea situației și luarea unei decizii cu privire la menținerea contractului de închiriere nr. 6838/30.06.2021 pentru imobilul (teren și construcție) cu o suprafață de 1156 mp. situat pe str. Eroilor, nr. 9, Marghita, încheiat între Municipiul Marghita- în calitate de proprietar și SC Magic Fitness Center S.R.L. - în calitate de chiriaș.

